ai4bharat/Pralekha huggingface dataset:
وزارت اطلاعات ونشریات
’کولڈ اِز ماربل‘ متعدد جہات والےرشتوں کی پیچیدگیوں کی تصویر پیش کرتی ہے
اگر زندگی پیچیدہ ہے، جیسا کہ اکثر کہا بھی جاتا ہے، تو معاشرتی اصولوں اور زخم خوردہ رشتوں کا باہمی تعامل اسے ایک ناقابل تسخیر دلدل بنا سکتا ہے۔ ہندوستان کے بین الاقوامی فلم فیسٹیول  کے 53 ویں ایڈیشن میں شرکت کرنے والے فیسٹیول کے مندوبین کو ’ کولڈ ایز ماربل‘ کے ذریعہ سخت صورت حال پیش کی گئی ہے۔ یہ فلم ایک ایک ناکام فنکار، اس کی معشوقہ اور اس کے والد کی کہانی ہے۔ فیسٹیول کی بہترین فلم کے لیے گولڈن پی کاک ایوارڈ کی دعویدار ، اس فلم کی ہدایت کاری آذربائیجانی فلم ساز آصف رستموف نے کی ہے۔
فلم کا مرکزی کردار اکبر یک رنگی زندگی کے بہ نسبت سکون کا تجربہ کر رہا تھا، جب غیر متوقع نشیب و فراز ، موڑ اور تناؤ کا ایک سلسلہ ا سے اپنے حصار میں لے لیتا ہے، جس سے اس کی زندگی منتشر ہو جاتی ہے اور ایک موقع پر یہ صورت حال انتہائی خطرناک اور نا امیدی سے بھرپور پیچیدہ حالات پیش کرتی ہے۔
اکبر کے والد، جو اپنی والدہ کو قتل کرنے کے جرم میں 10 سال کی سزا بھگتنے کے لیے جیل میں تھے، ایک ناپسندیدہ واپسی کرتے ہیں، جس سے اکبر اپنی تیزی سے تبدیل شدہ زندگی کے پیچیدہ دور کو متوازن کرنے کے لیے جدوجہد کرنا پڑتا ہے۔ ایک طرف وہ یہ جاننا چاہتا ہے کہ اس کے باپ نے اپنی ماں کو ، جس سے اکبر بے پناہ پیار کرتا تھا، کیوں مارا۔ وہیں دوسری طرف، اس کے والد، انتہائی بنیاد پرست طریقوں سے اپنے بیٹے کی زندگی کو بہتر بنانے کی کوشش کرتے ہیں۔
سنیماٹوگرافر اوکتے نمازوف نے آج گوا میں منعقدہ آئی ایف ایف آئی ٹیبل ٹاکس/پریس کانفرنس میں فیسٹیول کے مندوبین کے ساتھ بات چیت کرتے ہوئے فلم پر اپنے خیالات کا اظہار کیا۔
اوکتے نمازوف نے کہا کہ فلم میں ایک قدامت پسند معاشرے میں رشتوں کی پیچیدگیوں کو پیش کرنے کی کوشش کی گئی ہے۔ انہوں نے کہا ’’یہ ایک سادہ فلم ہے لیکن کرداروں کی تہیں گہری ہیں، جو اسے مزید پیچیدہ اور دلچسپ بناتی ہیں۔یہ فلم ایک مثلث رشتے پر مبنی ہے اور قدامت پسند معاشرے کے غیر صحت مند رویے کی وجہ سے زندگی میں پیچیدگیاں پیدا ہوتی ہے۔
معشوقہ کا کردار ادا کرنے والی اداکار نتاون عباسی بھی اس ملاقات میں موجود تھیں۔
سینماٹوگرافر نے 53 ویں آئی ایف ایف آئی میں جم غفیر کی موجودگی میں فلم کی اسکریننگ پر اپنی خوشی کا اظہار کیا۔ ساتھ ہی انہوں نے آذربائیجان کے سینما گھروں میں فلم کی ریلیز کے حوالے سے اپنی تشویش کا اظہار کیا۔ ان کے مطابق فلم میں کچھ مباشرت والے مناظر ہیں جو ان کے ملک میں بننے والی فلموں میں عام نہیں ہیں۔ "اس طرح ہمیں وہاں اس کی اسکریننگ کے لیے مشکل وقت درپیش ہے، لیکن ہم پر امید ہیں"۔
انسانی رشتوں کے پیچیدہ صورتحال کا تجربہ کرنے کے لیے اپنے آپ کو غیر مندمل زخموں، اعتماد شکنی ، ادھوری خواہشات اور اذیتوں کے اس جذباتی میلو ڈرامہ میں غرق کر دیں۔
فلم کے بارے میں
ڈائریکٹر: آصف رستموف
پروڈیوسر: بالاقیشی گاسیموف، اورمان علیئیف، فاریز احمدوف اور گیلوم ڈی سئیل
اسکرین پلے: روئیلوف جان منیبو، آصف رستموف
سینماٹوگرافر: اوکتے نمازوف اور عادل عباسوف
ایڈیٹر: رضا اصغروف
کاسٹ: گربن اسماعیلوف، ایلشان عسگاروف، نتاوان عباسی
ڈائریکٹر آصف رستموف  نے آذربائیجان اسٹیٹ یونیورسٹی آف کلچر اینڈ آرٹ میں سینما کی تعلیم حاصل کی۔ ان کی فلموگرافی میں مختصر اور دستاویزی فلمیں شامل ہیں، جنہیں کئی بین الاقوامی فیسٹیول میں ایوارڈ دیا گیا ہے۔ انہوں نے اپنی پہلی فیچر فلم ’ڈاؤن دی ریور‘  بنائی جس کا پریمیئر کارلووی ویری میں ہوا، جس نے متعدد فیسٹیول میں حصہ لیا اور کئی انعامات جیتے۔ وہ فلم میگزین ’فوکس‘ کے ایڈیٹروں میں سے ایک ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
13009
(Visitor Counter : 81
وزیراعظم کا دفتر
وزیر اعظم نریندر مودی نے ملک بھر کے ویکسین تیار کرنے والوں سے بات کی
وزیر اعظم نریندر مودی نے ویڈیو کانفرنسنگ کے ذریعہ ملک بھر کے ویکسین تیار کرنے والوں سے بات کی۔ وزیر اعظم نے ان ٹیکہ بنانے والوں کی حصولیابیوں اور ان کی پیشہ ورانہ صلاحیت کے لیے تعریف کی۔ جناب مودی نے کہا کہ ہماری ویکسین صنعت کی سب سے بڑی طاقت اس کی ’صلاحیت، وسائل اور خدمت کا جذبہ‘ ہے اور یہی وہ خوبیاں ہیں جو اسے دنیا کا ویکسین لیڈر بناتی ہیں۔
ملک کے ویکسین تیار کرنے والوں کی صلاحیت پر اعتماد کا اظہار کرتے ہوئے، وزیر اعظم مودی نے کہا، حکومت نے اب یکم مئی سے ہر ایک بالغ کے لیے ٹیکہ کاری پروگرام کی اجازت دی ہے۔ انہوں نے ٹیکہ تیار کرنے والوں سے ملک کے لوگوں کو کم از کم وقت میں ٹیکہ کاری کرنے کے لیے پیداواری صلاحیت کو لگاتار بڑھانے کی اپیل کی۔ انہوں نے نئے ٹیکوں کی تیاری میں ہمارے سائنس دانوں کے ذریعہ کی جا رہی کوششوں اور مطالعوں کی بھی تعریف کی۔
وزیر اعظم مودی نے ریکارڈ وقت میں ٹیکہ بنانے اور اس کی پیداوار کے لیے ٹیکہ تیار کرنے والوں کو کریڈٹ دیا۔ اس حقیقت کی جانب توجہ مبذول کراتے ہوئے کہ یہاں تیار کردہ ٹیکے سب سے سستے ہیں، وزیر اعظم مودی نے کہا کہ بھارت میں دنیا کا سب سے بڑا ٹیکہ کاری پروگرام چل رہا ہے۔
وزیر اعظم مودی نے کہا کہ ٹیکہ بنانے اور اس کی پیداوار کے اس پورے عمل میں ملک نے لگاتار ’مشن کووڈ سرکشا‘ کے تحت پبلک- پرائیویٹ پارٹنرشپ کے جذبہ کے ساتھ کام کیا ہے، اور شروع سے آخر تک ویکسین بنانے کے لیے ایک ایکو سسٹم تیار کیا ہے۔ حکومت نے اس بات کو یقینی بنایا ہے کہ سبھی ٹیکہ تیار کرنے والوں کو نہ صرف تمام ممکنہ مدد اور لاجسٹک سپورٹ فراہم کیا جائے، بلکہ ویکسین کی منظوری کا عمل بھی تیز اور سائنسی ہو۔ انہوں نے اُن ٹیکہ تیار کرنے کے امیدواروں کو بھی ہر ممکن مدد اور اور منظوری کے آسان عمل کا بھروسہ دلایا، جو ابھی تجربہ کے مرحلہ میں ہیں۔
وزیر اعظم نے کہا کہ ہمارے پرائیویٹ سیکٹر کے صحت مند ڈھانچہ نے کووڈ-19 کے خلاف ملک کی لڑائی میں بڑا رول ادا کیا ہے اور آنے والے دنوں میں پرائیویٹ سیکٹر ٹیکہ کاری مہم میں مزید سرگرم رول نبھائیں گے۔ اس کے لیے اسپتالوں اور صنعت کے درمیان بہتر ہم آہنگی کی ضرورت ہوگی۔
ویکسین تیار کرنے والوں نے 18 سال کی عمر سے اوپر کے تمام لوگوں کے لیے ٹیکہ کاری کی اجازت دینے کے حکومت کے فیصلہ کے لیے مزید ترغیب اور لچکداری فراہم کرنے والے متعدد قدم اٹھانے کے لیے وزیر اعظم کا شکریہ ادا کیا۔ انہوں نے ویکسین بنانے اور اس کی پیداوار کے عمل کے دوران حکومت ہند سے حاصل حمایت کے لیے وزیر اعظم کی قیادت کی بھی تعریف کی۔ انہوں نے پیداوار، امکانی ویکسین امیدواروں اور نئے ویرئینٹ پر تحقیق کرنے کے لیے اپنے منصوبوں پر بھی گفتگو کی۔
وزیراعظم کا دفتر
وزیر اعظم نے لوہڑی کے موقع پر عوام کو مبارکباد پیش کی
وزیر اعظم جناب نریندر مودی نے لوہڑی کے موقع پر عوام کو مبارکباد پیش کی ہے۔
ایک ٹوئیٹ میں وزیر اعظم نے کہا؛
’’آپ سب کو لوہڑی مبارک ہو! خدا کرے کہ یہ تیوہار ہمارے معاشرے میں ہم آہنگی کے جذبے کو مزید گہرا کرے اور چہار جانب خوشیاں ہی خوشیاں ہوں۔‘‘
وزارت آیوش
دفاع اور ریلوے اسپتالوں میں آیوش کے نئے ونگز
آیوش کے وزیرجناب سربانند سونووال نے آج لوک سبھا میں ایک تحریری جواب میں بتایا کہ آیوش کی وزارت نے ریلوے کی وزارت کے ساتھ پانچ ریلوے اسپتالوں میں آیوش نظام متعارف کرانے کے لیے ایک مفاہمت کے ایک اقرار نامے پر دستخط کیے ہیں ، جس کے نتیجے میں دہلی، ممبئی، چنئی، کولکتہ اور گوہاٹی کے 5 ریلوے زونل اسپتالوں میں آیوش یونٹس کا قیام عمل میں آیا ہے۔
آیوش کی وزارت نے وزارت دفاع کے ساتھ تعاون کیا ہے جس کے نتیجے میں 12 اے ایف ایم ایس  اسپتالوں اور چھاؤ نی بورڈ کے 37 اسپتالوں میں آیوروید او پی ڈی کا قیام عمل میں آیا ہے۔ یہ سہولیات جون 2022 کے پہلے ہفتے سے کامیابی کے ساتھ کام کر رہی ہیں۔
آیوش کی وزارت کے پاس میڈیکل ویلیو ٹریول کے لیے ایک مرکزی سیکٹر کی ایک اسکیم یعنی چیمپیئن سروسز سیکٹر اسکیم تھی۔ اس اسکیم کے تین عنصر ہیں یعنی  آیوش سپر اسپیشلٹی اسپتالوں/ڈے کیئر سینٹرز کا قیام،  آیوش سیکٹر میں ہنر کی ترقی اور  آیوش گرڈ کا قیام۔
چیمپیئن سروسز سیکٹر اسکیم کا پہلا عنصر آیوش سپر اسپیشلٹی اسپتالوں / ڈے کیئر مراکز کا قیام تھا جس میں نجی سرمایہ کاروں کو سپر اسپیشلٹی اسپتالوں / ڈے کیئر سینٹرز کے قیام کے لیے سود میں سبسڈی کی شکل میں مالی امداد فراہم کی جاتی ہے۔ نیشنل کمیشن فار انڈین سسٹم آف میڈیسن  ایکٹ، 2020 یا پین انڈیا کی بنیاد پر نیشنل کمیشن فار ہومیوپیتھی ایکٹ، 2020۔ اسکیم کی مدت 31 مارچ 2022 کو ختم ہوگئی۔ اس جزو کے تحت آیوش کی وزارت کو ملک بھر میں آیوش اسپتالوں/ مراکز کے قیام کے لیے 81 تجاویز موصول ہوئی تھیں۔ جب کہ 81 تجاویز میں سے صرف 03 تجاویز کی منظوری دی گئی۔
آیوش کی وزارت نے ایک مرکزی سیکٹر ایک اسکیم آیورسواستھیا یوجنا تیار کی ہے جس میں ایک عنصر سینٹر آف ایکسیلنس کو سہولیات کا اپ گریڈیشن کہا جاتا ہے۔ سی او ای عنصر کا بنیادی مقصد تعلیم، ٹیکنالوجی، تحقیق و اختراع اور قومی اور بین الاقوامی سطح پر آیوش کے فروغ کے لیے ضروری دیگر شعبوں میں آیوش پیشہ ور افراد کو مضبوط و مستحکم کرنے کے لیے معروف اداروں کی سرگرمیوں اور سہولیات دونوں کے قیام میں اپ گریڈیشن میں مدد کرنا ہے۔
جام نگر کے انسٹی ٹیوٹ آف ٹیچنگ اینڈ ریسرچ ان آیوروید  کو اکتوبر 2020 میں آئی ٹی آر اے ایکٹ 2020 کے تحت تین مختلف اداروں کو یکجا کرکے قومی اہمیت کے انسٹی ٹیوٹ آف پوسٹ گریجویٹ ٹیچنگ اینڈ ریسرچ ان آیوروید، جام نگر، اور جناب گلاب کنوربا آیوروید مہاودیالیہ، جام نگر اور انڈین انسٹی ٹیوٹ آف آیورویدک فارماسیوٹیکل سائنسز، جام نگر کا درجہ دیا گیا ہے۔ آئی ٹی آر اے ایکٹ،2020 22 ستمبر ۔ 2020 کو نافذ ہو گیا ہے۔
یو پی ایس سی
مئی 2021 میں یو پی ایس سی کے ذریعہ حتمی شکل دئے گئے تقرری کے نتائج
نئی دہلی، 05 جولائی2021: یونین پبلک سروس کمیشن کے ذریعہ مئی 2021 کے دوران تقرری سے متعلق درج ذیل نتائج کو حتمی شکل دی گئی ہے۔
سفارش کردہ امیدواروں کو انفرادی طورپر بذریعہ ڈاک مطلع کردیا گیا ہے۔
|
|
نمبرشمار
|
|
سال /اشتہار /آئٹم نمبر
|
|
عہدہ/ دفتر کا نام
|
|
سفارش کردہ امیدواروں کے نام اور رول نمبر
|
|
1
|
|
11/02/2020
F.I/139/2019-R-I
|
|
سینئر ڈویژنل میڈیکل افسر
ریلوے بورڈ – وزارت ریلوے
|
|
-1 ڈاکٹر وسندھراایس رنگنII))
2- ڈاکٹر ششی کانت سین 
3- ،ڈاکٹر یوگیش مدھوکرسواکرے 
اقتصادی طورپر کمزور طبقات کے لئے مختص ایک عہدے کے لئے کوئی بھی مناسب امیدوار نہیں پایا گیا
وزیراعظم کا دفتر
وزیر اعظم نے ہندوستان کے سب سے لمبے سمندری پل، ممبئی ٹرانس ہاربر لنک  پر خوشی کا اظہار کیا
وزیر اعظم جناب نریندر مودی نے ہندوستان کے سب سے لمبے سمندری پل، ممبئی ٹرانس ہاربر لنک  پر خوشی کا اظہار کیا اور کہا کہ یہ اگلی نسل کا انفراسٹرکچر ہے، جو لوگوں کے لیے ’زندگی بسر کرنے میں آسانی‘ کو بڑھائے گا۔
مہاراشٹر کے نائب وزیر اعلیٰ جناب دیوندر پھڑنویس کے ذریعے ایم ٹی ایچ ایل کی خصوصیت کے بارے میں کیے گئے ٹویٹ کا جواب دیتے ہوئے، وزیر اعظم نے ٹویٹ کیا؛
’’اگلی نسل کا انفراسٹرکچر لوگوں کے لیے ’زندگی بسر کرنے میں آسانی‘ کو بڑھائے گا۔‘‘
ارضیاتی سائنس کی وزارت
آسام اور میگھالیہ کے الگ الگ مقامات پر شدید سے شدید تر بارش کا امکان
بہار، اروناچل پردیش، تمل ناڈو، پڈوچیری اور کریکال، کیرالہ اور ماہے ، مغربی بنگال اور سکم کے علاوہ اوڈیشہ میں شدید بارش کا امکان
جنوب مغربی بحیرہ عرب پر تیز ہوائیں چل سکتی ہیں
ہندستانی محکمہ موسمیات م کے موسم کی پیشن گوئی کے قومی مرکز کے موسمی انتباہی بلیٹن کے مطابق، آسام اور میگھالیہ کے الگ الگ مقامات پر شدید سے شدید تر بارش کا امکان بہت زیادہ ہے۔ بہار، اروناچل پردیش، تمل ناڈو، پڈوچیری اور کریکال ، کیرالہ اور ماہے، مغربی بنگال اور سکم، اوڈیشہ کے الگ الگ مقامات پر شدید بارش کا امکان ہے۔
جموں، کشمیر، لداخ، گلگت بلتستان اور مظفر آباد، پنجاب، ہریانہ، چندی گڑھ اور دہلی، راجستھان، کونکن اور گوا، کیرالہ اور ماہے اور لکش دیپ میں الگ الگ مقامات پر تیز ہوائیں اور بجلی کڑکنے کے ساتھ گرد و غباو والی تیز آندھی  چلنے کا امکان ہے۔
ہماچل پردیش، اتراکھنڈ، مشرقی مدھیہ پردیش، چھتیس گڑھ، بہار، جھارکھنڈ، مغربی بنگال اور سکم، اوڈیشہ، آسام اور میگھالیہ، ناگالینڈ، منی پور، میزورم اور تریپورہ، گجرات کے خطے، ساحلی آندھرا پردیش اور یانم ، ریالاسیما ، داخلی کرناٹک اور تمل ناڈو، پڈوچیری اور کریکالیوریپر میں الگ تھلگ مقامات پر بجلی کڑکنے اور گرنے کے امکانات ہیں۔
موسمی خبروں میں مزید بتایا گیا ہے کہ مغربی راجستھان کے الگ الگ مقامات پر گرج چمک کے ساتھ / گرد و غبار والی آندھی کا امکان بہت زیادہ ہے۔ چونکہ جنوب مغربی بحیرہ عرب میں چالیس، پچاس سے ساٹھ کلو میٹر فی گھنٹہ کی رفتار سے تیز طوفان کا امکان ہے اس لئے ماہی گیروں کو ان علاقوں میں داخل نہ ہونے کا مشورہ دیا جاتا ہے۔
تفصیلات اور گرافکس کیلئے یہاں کلک کریں۔
CLICK HERE
وزیراعظم کا دفتر
وزیر اعظم نے ایشیائی کھیل 2022 میں 25 میٹر پسٹل مقابلے میں خواتین کی ٹیم کے ذریعےسونے کا تمغہ حاصل کرنے پر خوشی کا اظہار کیا
وزیر اعظم جناب نریندر مودی نے ہانگژو میں جاری ایشیائی کھیل 2022 میں 25 میٹر پسٹل میں مقابلے سونے کا تمغہ جیتنے پر منو بھاکر، رِدھم سانگوان اور ایشا سنگھ پر مشتمل خواتین کی ٹیم کو مبارکباد دی ہے۔
وزیر اعظم نے X پر ایک پوسٹ میں کہا کہ :
بھارت کے لیے غیر معمولی سونے کا تمغہ ۔
منو بھاکر، رِدھم سانگوان اور ایشا سنگھ پر مشتمل 25 میٹر پسٹل خواتین کی ٹیم کو ، ان کی شاندار جیت پر بہت بہت مبارکباد!
ان کے غیر معمولی ٹیم ورک کے سبب شاندار نتائج برآمد ہوئے ہیں۔ مستقبل کی ، اُن کی کوششوں کے لیے نیک تمنائیں ۔
نوجوانوں کے امور اور کھیل کود کی وزارت
اولمپک میں دو تمغے جیتنے والی پی وی سندھو نے فٹ انڈیا اسکول ویک میسکٹ طوفان اور طوفانی کا آغاز کیا
فٹ انڈیا اسکول ویک کے چوتھے ایڈیشن کا آغاز 15نومبر 2022سے
اہم جھلکیاں
- فٹ نیس کی عادتیں بہت چھوٹی عمر سے ڈالنی چاہئے:پی وی سندھو
- فٹ انڈیا اسکول ویک کے چوتھے ایڈیشن کا آغاز 15نومبر2022 سے ہوگا
- ایک ماہ تک ملک بھر کے مختلف اسکولوں میں 4سے 6 دن تک فٹ نیس اور کھیل کود میں مختلف فارمس میں تقریبات منائیں جائیں گی۔
’’فٹ انڈیا اسکول ویک پہل بہت اہم ہے کیونکہ فٹ نیس کی عادتیں بہت کم عمری سے ہی پیدا کی جانی چاہئے۔مجھے ایسا لگتا ہے کہ تمام اسکولوں کو ملک گیر سطح پر اس پہل میں حصہ لینا چاہئے اور فٹ اور صحت مند زندگی گزارنےکےلئے طلبہ کی حوصلہ افزائی کرنی چاہئے۔میں طوفان اور طوفانی میسکٹس کا آغاز کرنے کےلئے بے حد پرجوش ہوں ،جو اس تقریب کو مزید دلچسپ بنادیں گے۔‘‘
اولمپک میں دو تمغے جیتنے والی کھلاڑی پی وی سندھو نےیہ بات آج سال 2022 کےلئے فٹ انڈیا مہم کے تحت فٹ انڈیا اسکول ویک پہل کے لئے طوفان اور طوفانی میسکٹ کے آغاز کے دوران کہی۔
فٹ انڈیا مہم کا آغاز وزیراعظم نریندر مودی نے سال 2019 میں کیا تھا ،اس کے سالانہ فٹ انڈیا اسکول ویک پروگرام کا آغاز اسی سال دسمبر میں کیا گیا تھا اور اسے طلبہ میں فٹ نیس اور کھیل کود کےسلسلے میں بیداری میں اضافہ کرنے اورفٹ نیس کی اچھی عادتیں پیدا کرنے کےلئے اسکولوں کی حوصلہ افزائی کرنے کےلئے مختص کیا گیا تھا۔
جہاں اس پروگرام کے گزشتہ تینوں ایڈیشنوں نےاس پہل کو نئی نسل کے درمیان مزید مقبول بنانے کے لئے طلبہ کے درمیان زبردست کامیابی حاصل کی تھی ،وہیں رواں ایڈیشن کے فلیگ شپ میں دو میسکٹ کا اضافہ کیا گیا ایک طوفان اور دوسرا طوفانی،یہ دونوں بھارت کے فٹسٹ سپر ہیرو اور سپر ویمن کی نمائندگی کرتے ہیں۔
میسکٹ کو کھیل کود سے مزید مربوط بنانے کےلئے انہیں بڑی طاقتیں دی گئی ہیں جیسے ہوا کی طرح تیز رفتاری سے دوڑنا،گاڑیاں اٹھانا اور زبردست دماغی صلاحتیں ۔وہ لوگوں کو کھیل کود اور فٹ نیس کے بارے میں مختلف کہانیاں سنا کر بھی مشغول رہتے ہیں اور اس عمل کے لئے ان کی حوصلہ افزائی بھی کرتے ہیں۔
فٹ انڈیا اسکول ویک کے چوتھے ایڈیشن کا آغاز 15نومبر 2022 کو کیا جائےگا جو ایک ماہ تک ملک بھر کے مختلف اسکولوں میں فٹ نیس اور کھیل کود کی مختلف شکلوں کےلئے 4 سے6 دن کےلئے تقریبات منائے گا اور اسکولوں میں اس کی اہمیت پر زور دے گا۔
فٹ انڈیا اسکول ویک کے دوران اسکولوں کو جن مختلف سرگرمیوں کی حوصلہ افزائی کی جاتی ہے ان میں شامل ہیں - کھیلوں کا سالانہ دن، جہاں انہیں اپنے طلباء میں کھیلوں کی غیر معمولی صلاحیتوں کی نشاندہی کرنے اور ہنر کی شناخت کے تحت فٹ انڈیا پورٹل پر اپنی تفصیلات فراہم کرنے کی ضرورت ہوتی ہے،مضمون نویسی، مباحثہ، کوئز، موضوع پر پوسٹر سازی کا مقابلہ - فٹنس کی اہمیت؛ مختلف سرگرمیاں جن میں دیسی کھیل شامل ہیں؛ کھیلو انڈیا طلباء کی جسمانی فٹنس کا جائزہ؛ دیگر سرگرمیوں کے علاوہ یوگا اور میڈی ٹیشن۔
سائنس اور ٹیکنالوجی کی وزارت
سرکارنے ہندوستان کے تحقیقی و ترقیاتی ایکو سسٹم پر کسی بھی طرح کے غیر مناسب کنٹرول کے ہونے کو خارج کیا
ڈاکٹرجتیندرسنگھ نے کہاکہ تحقیقی تجاویز کی پروسیسنگ اور تجزیہ کو منظوری کے لئے ڈجیٹل تکنیکوں کا استعمال کیا جارہا ہے جس سے شفافیت میں بہتری آئی ہے
سرکار نے آج ہندوستان کے تحقیقی اور ترقیاتی ایکو سسٹم پر کسی بھی طرح کے غیر مناسب انتظامی کنٹرول کو خارج کردیا ہے ۔
لوک سبھا میں ایک سوال کےجواب میں سائنس و ٹکنالوجی کے وزیرمملکت ، وزیراعظم کا دفتر  ، عملہ ، عوامی شکایات، پنشن، ایٹمی توانائی اور خلاف کے وزیر مملکت ڈاکٹر جتیندر سنگھ نے کہاکہ تمام محکمہ سا ئنس حکومت ہند کے دیگر محکموں کے ساتھ آپسی تال میل میں ایک مربوط نظریہ کے ساتھ کام کررہے ہیں ۔
ڈاکٹر جتیندرسنگھ نے یہ بھی بتایا کہ سرکار نے ڈجیٹل تکنیکوں کااستعمال کرکے تحقیقی تجاویز کی پروسیسنگ میں انقلابی تبدیلی لانے کے لئے کچھ اہم پہل کی ہے، ان میں تحقیقی تجاویز کا تجزیہ و منظوری اور ڈجیٹل منتقلی کی تجاویز کی آن لائن وصولیابی و آن لائن پروسیسنگ شامل ہیں۔ اس نے نفاذ کے تعلق سے شفافیت میں بہتری لانے کاکام کیا ہے اورپروسیسنگ کی اوسط وقت کو پہلے کے 9 مہینے سے کم کرکے تقریبا ساڑھے چار مہینے کردیا ہے ۔ وہیں سرکار نے سائنسداں برادری سمیت شہریوں کی تشویشات کو دو ر کرنے کے لئے ایک موثر شکایتی ازالہ سسٹم بھی شروع کیا ہے ، اس کےعلاوہ نئی سائنس ، ٹکنالوجی، اختراعاتی پالیسی کی تعمیر کے تحت ملک میں ’تحقیق میں آسانی لانے‘ کے مسودہ میں کئی سفارشات کو شامل کیا گیا ہے ۔
ڈاکٹر سنگھ نے یہ بھی بتایا کہ سرکار نے عالمی سطح کے صف ا ول کے اختراعات حامی ممالک میں سائنسی انتظامیہ اور حکمرانی بنیادی ڈھانچےکامطالعہ کیا ہے ۔ دنیا میں زیادہ تر سائنس و ٹکنالوجی اختراعات کی قیادت والی معیشتیں ’کاروبارکرنےمیں آسانی ‘ کےنظریہ کے عین مطابق اپنے ’اختراعات کرنےمیں آسانی‘ کو بہتربنانےکی سمت میں کوششیں کررہے ہیں ۔ بعض عا لمی رینکنگ ہے جو اس پہلو پر رپورٹ کررہے ہیں، ا ن میں عالمی اختراعاتی اشاریہ اور عالمی مسابقتی اشاریہ شامل ہیں ۔ یہ تقابلی تجزیاتی سائنس اور ٹکنالوجی حکمرانی کو انتظامیہ سے جڑی اہم خصوصیات کو سامنے لاتےہیں ۔ حالیہ برسوں میں ہندوستان نے زیاد ہ تر عالمی اشاریوں میں اپنی رینکنگ کےمعاملےمیں کافی پیش رفت کی ہے۔
وزارت دفاع
ڈی آر ڈی او نے ہوا سے ہوا میں مار کرنے والے میزائل ’استر‘ کے پانچ تجربات کئے
تمام تجربات کامیاب ثابت ہوئے
نئی دلّی، 19 ستمبر / ڈیفنس ریسرچ اینڈ ڈیولپمنٹ آرگنائزیشن  نے اوڈیشہ کے چنڈی پور ساحلی پلیٹ سے فارم بصارت کی حدوں سے پار ہوا سے ہوا میں مار کرنے والے میزائیل بیانڈ وژول رینج ایئر ٹو ایئر میزائل  استر کی اڑان کے پانچ تجربات کئے جو کہ تمام کے تمام کامیاب ثابت ہوئے۔ یہ تجربات 16 سے 19 ستمبر، 2019 کے دوران کئے گئے ہیں۔ یہ تجربات انڈین ایئر فورس  نے جیٹ بن شی ایئر کرافٹ کے تمام ممکنہ حملوں کے پس منظر میں کئے ہیں۔
اس مدت کے دوران کئے گئے یہ پانچوں تجربات مختلف ماحول اور ترتیب میں کئے گئے ہیں۔ اس مہم کے دوران تین میزائل کے جنگی ماحول میں جنگی ہتھیاروں کے ہمراہ پینترے بازی سے نشانہ لگا کر میزائل کی صلاحیت کو ختم کرنے کے لئے تجربات کئے گئے۔ اس تجرباتی مہم میں ٹیلی میٹر میزائل کے ذریعہ زیادہ سے زیادہ رینج پر براہ راست نشانہ لگانا بھی شامل تھا۔ اس پورے مشن کے دوران تمام ذیلی نظام مشن پیرا میٹر اور مقاصد میں مکمل طور پر کامیاب ثابت ہوئے ہیں۔
استر بی وی آر اے اے ایم جدید گائیڈنس اور نیوی گیشن تکنالوجی کے ساتھ زائد از 100 کلو میٹر کی رینج کی صلاحیت رکھتا ہے۔ مڈ کورس گائیڈنس اور آر ایف سیکر بیس ٹرمینل گائیڈنس کا حامل یہ میزائل سوئی کی نوک کے برابر نشانے کو کامیابی کے ساتھ تباہ کر سکتا ہے۔
انڈین ایئر فورس کے ساتھ مل کر ڈی آر ڈی او نیسٹیٹ آف دی آرٹ بی وی آر اے اے ایم کی تیاری سے اسلحہ سسٹم کے استعمال کا کامیاب تجربہ کیا ہے۔ ہندوستان ایروناٹکس لمیٹیڈ (ایچ اے ایل نے اسلحہ کو مربوط کرنے کے لئے ایئر کرافٹ کو اصلاح کر کے جدید بنانے میں اہم رول ادا کیا ہے۔۔ استر ویپن سسٹم کی تیاری میں 50 سے زیادہ پبلک اور پرائیویٹ صنعتوں نے تعاون کیا ہے۔
حالیہ اڑان کے تجربات نے ثابت کر دیا ہے کہ مختلف جنگی حالات میں ایک سرے سے دوسرے سرے تک میزائل کی کار کردگی نے استعمال کرنے والوں میں زبر دست اعتماد کو بحال کیا ہے۔ استر کی پانچ کامیاب اڑانوں کے تجربات کے بعد میزائل سسٹم بھارتی فضائیہ میں شامل ہو جائے گا جو کہ ہوائی حملوں سے نمٹنے میں انتہائی موثر ثابت ہو گا۔
ڈاکٹر جی ستیش ریڈی، سیکریٹری، ڈی آر ڈی او، اور چیئر مین ڈی آر ڈی او نے استر کی تیاری اور کامیابی کے لئے ٹیم کو مبارک باد پیش کی۔
رکشا منتری راج ناتھ سنگھ نے ڈی آر ڈی او اور بھارتی فضائیہ کی ٹیم کو کامیاب ٹرائل کے لئے مبارک باد پیش کی ہے۔
پیٹرولیم اور قدرتی گیس کی وزارت
کمپریسڈ بائیو گیس پلانٹس
نئی دہلی، 4دسمبر 2019/ پیٹرولیم اور قدرتی گیس کے مرکزی وزیر جناب دھرمیندر پردھان نے آج راجیہ سبھا میں ایک تحریری جواب میں بتایا کہ سستے ٹرانسپورٹیشن کے لئے ٹھوس متبادل اقدام  کے تحت پبلک سیکٹر آئل مارکیٹنگ کمپنیوں  انڈیا لمیٹیڈ اور اندرپرستھ گیس لمیٹیڈ  نے ملک میں کمپریسڈ بائیو گیس پلانٹس کے قیام کے لئے 29 نومبر 2019 کو 443 لیٹر آف انٹینٹس  جاری کئے۔ اس پہل کے تحت صنعت کار سی بی جی پلانٹس کے قیام کے لئے رقم کے انتظام کے لئے ذمہ دار ہے۔
پیٹرولیم اور گیس کی وزارت نے وزارت خزانہ اور ریزرو بینک آف انڈیا کے ساتھ سی بی جے پلانٹس کے لئے بینک رقم کا معاملہ اٹھایا ہے۔ وزارت سی بی جی پلانٹس کے قیام کے لئے ایس اے ٹی کے پیش رفت کا جائزہ لے رہی ہے۔
۔۔۔۔۔۔۔۔۔۔۔
م ن۔ ح ا ۔ ج۔
U- 5561
(Visitor Counter : 59
اقلیتی امور کی وزارتت
وقف املاک کی سو فیصد جی او ٹیکنگ اور ڈیجٹیلائزیشن کے لئے پروگرام کاآغاز
اقلیتوں کے لئے ترقیاتی پروگرام کو ملک کے 308 ضلعوں میں وسعت دی گئی ہے: مختار عباس نقوی
نئی دہلی، 12 جون / اقلیتی امور کے مرکزی وزیر جناب مختار عباس نقوی نے آج نئی دہلی میں سینٹرل وقف کونسل کی میٹنگ کی صدارت کی۔ جناب نقوی نے کہا کہ ملک بھر میں وقف جائیدادوں کی سو فیصد جی او ٹیکنگ اور ڈیجٹیلائزیشن کے لئے جنگی پیمانے پر ایک پروگرام شروع کیا گیا ہے۔تاکہ اس بات کو یقینی بنایاجاسکے یہ جائیدادیں سماج کی بھلائی کے لئے استعمال کی جاسکتی ہیں۔
سینٹرل وقف کونسل کی 80ویں میٹنگ کی صدارت کرتے ہوئے مرکزی وزیر نے کہا کہ جی او ٹیکنگ اور ڈیجٹیلائزیشن وقف ریکارڈوں کی شفافیت اور سلامتی کو یقینی بنائے گا۔ آزادی کے بعد پہلی مرتبہ حکومت نے پردھان منتری جن وکاس کاریہ کرم کے تحت وقف کی زمین پر اسکول، کالجز، آئی آئی ٹیز، پالی ٹیکنکس، اسپتال، کثیر مقصدی کمیونٹی ہال، ‘‘سدبھاؤنا منڈپ’’ تیار کرنے کے لئے سو فیصد رقم فراہم کرنے کا فیصلہ کیا ہے۔
جناب نقوی نے کہا کہ مرکز نے جنگی پیمانے پر ایک پروگرام شروع کرنے کا بھی فیصلہ کیاہے تاکہ تعلیمی طور پر بااختیار بنانے کے لئے ملک بھر میں وقف جائیدادوں کا استعمال کیاجاسکےاور ملک کے ان علاقوں میں جہاں آزادی کے بعد سے ان سہولتوں کی کمی رہی ہے، معاشی اعتبار سے پسماندہ ضرورت مند لڑکیوں کی ہنر مندی کے فروغ سے جڑے روزگار کے لئے بھی ملک بھر کی وقف جائیدادوں کو استعمال کیاجاسکے۔
مرکز ملک بھر میں وقف جائیدادوں پر بڑے پیمانے پر اسکول، کالجز، آئی آئی ٹیز، ہنر مندی کے فروغ کے سینٹر، کثیر مقصدی کمیونٹی سینٹر، سدبھاؤ نا منڈپ، ہنر ہپ ، اسپتال، کاروباری مراکز، کامن سروسز سینٹر وغیر تیار کررہی ہے۔
وزیر موصوف نے کہا کہ سابقہ مرکزی حکومت کے دوران اقلیتی طبقوں کی ترقی کے لئے ملک بھر کے صرف 90 ضلعوں کی نشاندہی کی گئی تھی۔ لیکن اب موجودہ حکومت نے ملک کے 308ضلعوں میں اقلیتوں کے لئے ترقیاتی پروگراموں کو توسیع دی ہے انہوں نے کہا کہ ملک بھر میں 5 لاکھ 77 ہزار اندراج شدہ وقف جائیدادیں ہیں اور جی او ٹیکنگ اور ڈیجٹیلائزیشن وقف ا ملاک کی شفافیت اور سلامتی کو یقینی بنائے گی۔
جناب نقوی نے کہا کہ ریٹائرڈ جسٹس ذکی اللہ خاں کی سربراہی میں وقف املاک کو پٹے پر دینے کے ضابطہ کاجائزہ لینے کے لئے تشکیل دی گئی پانچ رکنی کمیٹی کی رپورٹ پیش کردی گئی ہے اور کمیٹی کی سفارشات اس بات کو یقینی بنائے گی کہ وقف جائیدادوں کے بہتر استعمال اور ان جائیدادوں کو تنازعات سے آزاد کرانے کے لئے وقف کے ضابطے آسان اور موثر بنائے جائیں ۔ ان جائیدادوں کے تنازعات کئی دہائیوں سے چل رہے تھے ، مرکزی حکومت کمیٹی کی سفارشات پر ضروری کارروائی کررہی ہے۔
مرکزی وزیر نے کہا کہ سینٹرل وقف کونسل وقف ریکارڈ کے ڈیجٹیلائزیشن کے لئے ریاستی وقف بورڈوں کو مالی امداد فراہم کررہی ہے۔ تاکہ ریاستی وقف بورڈ ایک مقررہ وقت کے اندر ڈیجٹیلائزیشن کے کام کو مکمل کرسکیں۔
آئی آئی ٹی رڑکی اور علیگڑھ مسلم یونیورسٹی کی مدد سے وقف جائیدادوں کے جی آئی ایس/ جی پی ایس میپنگ شروع کئے گئے ہیں۔ سینٹرل وقف کونسل نے 20 ریاستی وقف بوڈروں کو ویڈیو کانفرنسنگ کی سہولتیں فراہم کی ہیں اور وہ اس سال کے آخر تک باقی ریاستی وقف بورڈوں میں بھی ویڈیو کانفرنسنگ کی سہولتیں فراہم کرے گی۔
۔۔۔۔۔۔۔۔۔۔۔
م ن۔ح ا ۔ رض
U- 2406
(Visitor Counter : 82
وزیراعظم کا دفتر
وزیراعظم نے ممبئی کے تاج محل پیلیس میں ای سی او ملیٹس فوڈ فیسٹول کی ستائش کی
وزیراعظم جناب نریندر مودی نے، ممبئی کے تاج محل پیلیس میں منعقد ایس سی او ملیٹس فوڈ فیسول کی ستائش کی ہے۔
مقامی رکن پارلیمنٹ جناب منوج کوٹک نے ایک ٹوئیٹ میں، اس فیسٹول اور جل گاؤں کی جوار، ناگپور کی باجرا اورنگ آباد کی راگی، کی ایس سی او ملیٹس فوڈ فیسٹول کے ذریعے تاج محل پیلیس تک پہنچ کے بارے میں بتایا تھا۔
وزیراعظم نے اس کے جواب میں ٹوئیٹ کیا:
’’ممبئی میں شری اَن کو مقبول بنانے کی ایک قابل تعریف کوشش۔‘‘
وزارات ثقافت
قومی یادگار اتھارٹی آئندہ روز یادگاروں کے تحفظ پر اولین عالمی ویبنار منعقد کرے گی
20 سے زائد ممالک اس میں حصہ لیں گے
نئی دہلی، 10 فروری 2022:
یادگاروں اور ورثے کے تحفظ پر عالمی بیداری پیدا کرنے کے لیے قومی یادگار اتھارٹی ، پنڈت دین دیال اپادھیائے کی برسی کےموقع پر یعنی 11 فروری 2022 کو ’’یادگاروں کے تحفظ اور قومی ورثے کے تحفظ کے لیے ان کی اہمیت‘‘ کے موضوع پر آئی سی سی آر  کے تعاون سے ایک ویبنار کا اہتمام کرے گی۔
تقریباً 20 ممالک نے اپنی شرکت کی تصدیق کردی ہے، ان ممالک میں بنگلہ دیش، بھوٹان، جاپان، ایران، جنوبی افریقہ، وینیزویلا، اسرائیل اور ریاست ہائے متحدہ امریکہ شامل ہیں۔
یہ یادگاروں کے تحفظ پر اب تک کی اولین ویبنار ہے اور پنڈت دین دیال اپادھیائے کی برسی کے موقع پر اس کا اہتمام کیا جا رہا ہے۔ بڑی تعداد میں اسکالرس/ سفارت کار حضرات نے قومی یادگاروں اور ورثہ جاتی مقامات کی اہمیت پر اپنے خیالات کا اظہار کرنے اور یادگاروں پر کنندہ زمین کے لوگوں کی یادگار کو آگے بڑھانے پر اتفاق کیا ہے۔
ثقافت، سیاحت اور ڈی او این ای آر کے وزیر، جناب جی کشن ریڈی؛ خارجی امور اور ثقافت کی وزیر مملکت محترمہ میناکشی لیکھی؛ ثقافت اور پارلیمانی امور کے وزیر مملکت جناب ارجن رام میگھوال، اور رکن پارلیمنٹ اور آئی سی سی آر کے چیئرمین ڈاکٹر ونے سہسر بدھے افتتاحی اجلاس میں شرکت کریں گے۔ ثقافت کے سکریٹری جناب گووِند موہن افتتا حی کلمات پیش کریں گے۔
قومی یادگار اتھارٹی کے چیئرمین جناب ترون وجے نے کہا، ’’یہ اپنی نوعیت کی ایک منفرد اور غیر معمولی تقریب ہے جس کی ترغیب ہمیں وزیر اعظم جناب نریندر مودی سے حاصل ہوئی ہے۔ اس پروگرام کو حاصل ہونے والے ردعمل سے یہ ثابت ہوتا ہے کہ ثقافت دنیا کو جوڑنے والی سب سے بڑی طاقت ہے۔ اس بین الاقوامی ویبنار میں تمام خواہش مند اسکالر حضرات اور طلبا کو فیس بک، یو ٹیوب اور ٹوئیٹر کے توسط سے جڑنے کے لیے مدعوکیا گیا ہے۔اس تقریب کا انعقاد 11 فروری 2022 کو شام 5.30 بجے سے شام 7.00 بجے تک کیا جائے گا۔
شرکاء کے لیے فیس بک، یو ٹیوب او رٹوئیٹر کے لنکس مندرجہ ذیل ہیں:
فیس بک
https://www.facebook.com/events/1271154926708589
ٹوئیٹر– @nmanewdelhi
یوٹیوب
https://youtu.be/onlkJelPktQ